Parasha Ki Tisa – Wanneer Jy Neem
Welkom by Ki Tisa – Wanneer Jy Neem, hierdie week se Parasha.
Eksodus 30:11 – 34:35
1 Konings 18:1 – 39
Matteus 17:1 – 13
11 Verder het YAHUVEH met Moses gespreek en gesê:
12 As jy die volle getal van die kinders van Israel opneem volgens hulle geteldes, moet hulle, elkeen vir sy lewe, losgeld aan YAHUVEH gee as hulle getel word, sodat geen plaag onder hulle mag wees as hulle getel word nie.
13 Dit moet hulle gee, elkeen wat na die geteldes oorgaan: 'n halfsikkel volgens die sikkel van die heiligdom—die sikkel is twintig gera—'n halfsikkel as offergawe aan YAHUVEH.
14 Elkeen wat oorgaan na die geteldes, van twintig jaar oud en daarbo, moet die offergawe van YAHUVEH gee.
15 Die ryke moet nie meer en die arme moet nie minder as 'n halfsikkel bring nie, as hulle die offergawe van YAHUVEH gee om vir julle siele versoening te doen.
16 Neem dan die versoeningsgeld van die kinders van Israel en bestee dit aan die bediening van die Tent van Samekoms, dat dit die kinders van Israel in gedagtenis kan bring voor die aangesig van YAHUVEH, om vir julle siele versoening te doen.
17 En YAHUVEH het met Moses gespreek en gesê:
20 As hulle in die tent van samekoms gaan, moet hulle hul met water was, sodat hulle nie sterwe nie; of as hulle naby die altaar kom om te dien deur 'n vuuroffer aan YAHUVEH aan die brand te steek.
34 Verder het YAHUVEH vir Moses gesê: Neem vir jou speserye: storaksgom en naeltjies en gálbanum—speserye en ook suiwer wierook; alles in gelyke hoeveelhede,
37 En die reukwerk wat jy moet maak—na dieselfde voorskrif mag julle vir julle nie maak nie; as iets heiligs aan YAHUVEH moet dit vir jou wees.
*~ Eksodus Hoofstuk 31~*
3 en EK het hom vervul met die Gees van ELOHIM, met wysheid en verstand en kennis en bekwaamheid vir allerhande werk,
12 Verder het YAHUVEH met Moses gespreek en gesê:
13 Spreek jy met die kinders van Israel en sê: Julle moet sekerlik MY Sabbatte onderhou, want dit is 'n teken tussen MY en julle in julle geslagte, sodat die mense kan weet dat EK YAHUVEH is wat julle heilig.
15 Ses dae lank kan werk verrig word, maar op die sewende dag moet dit wees 'n dag van volkome rus, heilig aan YAHUVEH. Elkeen wat op die Sabbatdag werk doen, moet sekerlik gedood word.
17 Tussen MY en die kinders van Israel is dit vir ewig 'n teken; want in ses dae het YAHUVEH die hemel en die aarde gemaak, maar op die sewende dag het HY gerus en HOM verkwik.
18 En HY het aan Moses, toe HY geëindig het om met hom te spreek op die berg Sinai, die twee tafels van die Getuienis gegee, tafels van klip, beskrywe met die vinger van ELOHIM.
*~ Eksodus Hoofstuk 32~*
5 Toe Aäron dit sien, het hy daarvoor 'n altaar gebou. En Aäron het uitgeroep en gesê: Môre is daar fees tot eer van YAHUVEH.
7 Toe sê YAHUVEH vir Moses: Gaan heen, klim af, want jou volk wat jy uit Egipteland laat optrek het, het verderflik gehandel.
9 Verder het YAHUVEH vir Moses gesê: EK het hierdie volk gesien, en kyk, dit is 'n hardnekkige volk.
11 Maar Moses het YAHUVEH sy ELOHIM om genade gesmeek en gesê: Waarom, o YAHUVEH, sou U toorn ontvlam teen U volk wat U met grote krag en met 'n sterke hand uit Egipteland uitgelei het?
14 Toe het dit YAHUVEH berou oor die onheil wat HY gesê het dat HY SY volk sou aandoen.
16 En die tafels was die werk van ELOHIM. Die skrif was ook die skrif van ELOHIM, in die tafels gegraveer.
26 het Moses in die poort van die laer gaan staan en gesê: Wie vír YAHUVEH is, kom na my toe! Toe het al die seuns van Levi by hom versamel.
27 En hy het vir hulle gesê: So spreek YAHUVEH, die ELOHIM van Israel: Laat elkeen sy swaard aangord aan sy heup. Gaan heen en weer van poort tot poort in die laer, en laat elkeen sy broer en elkeen sy vriend en elkeen sy naaste doodmaak.
29 Toe het Moses gesê: Vul vandag julle hand om te offer aan YAHUVEH—want elkeen is teen sy seun en teen sy broer—sodat HY vandag 'n seën oor julle kan gee.
30 En die volgende dag het Moses aan die volk gesê: Júlle het 'n groot sonde begaan; maar nou sal ek na YAHUVEH opklim: miskien kan ek vir julle sonde versoening doen.
31 En Moses het na YAHUVEH teruggegaan en gesê: Ag, hierdie volk het 'n groot sonde begaan en vir hulle goue gode gemaak.
33 Toe het YAHUVEH Moses geantwoord: Wie teen MY gesondig het, dié sal EK uitdelg uit MY boek.
34 Maar gaan nou en lei die volk waarheen EK jou gesê het. Kyk, MY Boodskapper sal voor jou uit gaan. Maar die dag as Ek besoeking doen, dan sal EK hulle sonde oor hulle besoek.
35 So het YAHUVEH dan die volk getref, omdat hulle die kalf gemaak het wat Aäron vervaardig het.
*~ Eksodus Hoofstuk 33~*
1 Verder het YAHUVEH met Moses gespreek: Gaan heen, trek hiervandaan op, jy en die volk wat jy uit Egipteland laat optrek het, na die land wat EK met 'n eed aan Abraham, Isak en Jakob beloof het, met die woorde: Aan jou nageslag sal EK dit gee;
2 en EK sal MY Boodskapper voor jou uit stuur—en die Kanaäniete, Amoriete, Hetiete, Feresiete, Hewiete en Jebusiete verdrywe—
5 YAHUVEH het naamlik met Moses gespreek: Sê aan die kinders van Israel: Julle is 'n hardnekkige volk; as EK vir een oomblik in jou midde sou optrek, sou EK jou vernietig. Maar haal nou jou versiersels van jou af, dan sal EK weet wat EK met jou moet doen.
7 En Moses het elke keer 'n tent geneem en dit vir hom buitekant die laer opgeslaan, ver van die laer af; en hy het dit genoem die Tent van Samekoms. En elkeen wat YAHUVEH wou raadpleeg, het uitgegaan na die Tent van Samekoms wat buitekant die laer was.
11 Dan spreek YAHUVEH met Moses van aangesig tot aangesig soos 'n man met sy vriend spreek. Daarna gaan hy na die laer terug; maar sy dienaar Josua, 'n jongman, die seun van Nun, het hom nie uit die Tent verwyder nie.
12 Toe het Moses met YAHUVEH gespreek: U sê nou wel aan my: Ek moet hierdie volk laat optrek, maar U laat my nie weet wie U saam met my sal stuur nie, hoewel U gesê het: EK ken jou by die naam, en jy het ook genade in MY oë gevind.
17 Toe sê YAHUVEH aan Moses: Ook hierdie versoek wat jy uitgespreek het, daaraan sal EK voldoen; want jy het genade gevind in MY oë, en EK ken jou by die naam.
19 Maar HY antwoord: EK sal al MY Majesteit by jou laat verbygaan en voor jou die Naam van YAHUVEH uitroep; maar EK sal genadig wees vir wie EK genadig wil wees, en MY ontferm oor wie EK MY wil ontferm.
21 Ook het YAHUVEH gesê: Kyk, hier is 'n plek by MY waar jy op die rots kan gaan staan.
*~ Eksodus Hoofstuk 34~*
1 Toe het YAHUVEH aan Moses gesê: Kap vir jou twee kliptafels soos die eerstes; dan sal EK op die tafels die woorde skrywe wat op die eerste tafels was, wat jy verbrysel het.
4 Toe het hy twee kliptafels gekap soos die eerstes, en Moses het die môre vroeg klaargemaak en op die berg Sinai geklim, soos YAHUVEH hom beveel het, en die twee kliptafels in sy hand geneem.
5 En YAHUVEH het neergedaal in die wolk en daar by hom gestaan. En HY het die Naam van YAHUVEH uitgeroep.
6 En toe YAHUVEH by hom verbygaan, het HY geroep: YAHUVEH, YAHUVEH, barmhartige en genadige EL, lankmoedig en groot van goedertierenheid en trou;
9 en gesê: YAHUVEH, as ek genade in U oë gevind het, laat dan tog YAHUVEH in ons midde trek; want dit is 'n hardnekkige volk; maar vergewe ons ongeregtigheid en ons sonde, en neem ons aan as 'n erfdeel.
10 Toe antwoord HY: Kyk, EK sluit 'n verbond; voor jou hele volk sal EK wonders doen soos daar op die hele aarde en onder al die nasies nie geskape is nie, sodat die hele volk onder wie jy is, die werk van YAHUVEH kan sien. Want verskriklik is dit wat EK aan jou gaan doen.
14 Want jy mag jou nie neerbuig voor 'n ander god nie; want YAHUVEH se Naam is Jaloers—'n jaloerse EL is HY.
23 Al jou manspersone moet drie maal in die jaar voor die aangesig van die MEESTER YAHUVEH, die ELOHIM van Israel, verskyn.
24 Want EK sal nasies voor jou uitdrywe en jou grondgebied uitbrei, sodat niemand jou land sal begeer nie terwyl jy opgaan om te verskyn voor die aangesig van YAHUVEH jou ELOHIM, drie maal in die jaar.
26 Die beste van die eerstelinge van jou grond moet jy in die huis van YAHUVEH jou ELOHIM bring. Jy mag die bokkie nie kook in sy moeder se melk nie.
27 Verder het YAHUVEH vir Moses gesê: Skrywe vir jou hierdie woorde op, want volgens hierdie woorde het EK 'n verbond gesluit met jou en met Israel.
28 En hy was daar by YAHUVEH veertig dae en veertig nagte; hy het geen brood geëet en geen water gedrink nie. En HY het op die tafels die woorde van die verbond, die Tien Woorde, geskrywe.
32 En daarna het al die kinders van Israel nader gekom, en hy het hulle alles beveel wat YAHUVEH met hom gespreek het op die berg Sinai.
34 Maar as Moses voor die aangesig van YAHUVEH kom om met HOM te spreek, neem hy die sluier weg, totdat hy uitgaan. As hy dan uitgaan en aan die kinders van Israel meedeel wat hom beveel is,
*~1 Konings Hoofstuk 18~*
1 En geruime tyd daarna het die Woord van YAHUVEH in die derde jaar tot Elía gekom en gesê: Gaan heen, vertoon jou aan Agab, dan wil EK reën gee op die aarde.
3 Toe laat Agab Obádja, wat oor die paleis was, roep. En Obádja het YAHUVEH baie gevrees.
4 Want toe Isébel die profete van YAHUVEH uitgeroei het, het Obádja honderd profete geneem en hulle vyftig by vyftig man in 'n spelonk weggesteek en hulle met brood en water onderhou.
10 So waar as YAHUVEH u ELOHIM leef, daar is geen nasie of koninkryk waar my heer nie heen gestuur het om u te soek nie; en as hulle sê: Hy is nie hier nie—dan laat hy die koninkryk en die nasie sweer dat hulle u nie kon vind nie.
12 As ek nou van u af weggaan en die Gees van YAHUVEH u wegneem—ek weet nie waarheen nie—en ek kom om Agab berig te bring en hy vind u nie, dan sal hy my doodmaak; en u dienaar vrees YAHUVEH van sy jeug af.
13 Is dit nie aan my heer meegedeel wat ek gedoen het toe Isébel die profete van YAHUVEH gedood het nie: dat ek van die profete van YAHUVEH honderd man, vyftig by vyftig, in 'n spelonk weggesteek en hulle met brood en water onderhou het?
15 Maar Elía sê: So waar as YAHUVEH van die Leërskare leef, voor Wie se aangesig ek staan, ek sal my verseker vandag aan hom vertoon!
18 Toe sê hy: Ek het Israel nie in beroering gebring nie, maar u en u familie, deurdat u die gebooie van YAHUVEH verlaat het en agter die Baäls aan geloop het.
21 En Elía het nader gekom na die hele volk en gesê: Hoe lank hink julle op twee gedagtes? As YAHUVEH ELOHIM is, volg HOM na; en as Baäl dit is, volg hom na! Maar die volk het hom niks geantwoord nie.
22 Toe sê Elía vir die volk: Ek het alleen oorgebly as profeet van YAHUVEH, terwyl die profete van Baäl vier honderd en vyftig is.
24 Roep julle dan die naam van julle god aan, en ék sal die Naam van YAHUVEH aanroep; en die ELOHIM wat met vuur antwoord, HY sal ELOHIM wees. En die hele volk het geantwoord en gesê: Die woord is goed.
30 Toe sê Elía vir die hele volk: Kom nader na my. En die hele volk het nader gekom na hom; en hy het die altaar van YAHUVEH herstel wat afgebreek was.
31 Daarop neem Elía twaalf klippe volgens die getal van die stamme van Jakob se kinders tot wie die Woord van YAHUVEH gekom het om te sê: Israel sal jou naam wees—
32 en hy bou met die klippe 'n altaar in die Naam van YAHUVEH. Daarna het hy 'n sloot gemaak rondom die altaar, 'n ruimte vir omtrent twee mate saad,
36 En op die tyd dat hulle die spysoffer bring, het die profeet Elía nader gekom en gesê: YAHUVEH, ELOHIM van Abraham, Isak en Israel, laat dit vandag bekend word dat U ELOHIM in Israel is, en ek U kneg, en dat ek al hierdie dinge op U Woord gedoen het.
37 Antwoord my, YAHUVEH, antwoord my, sodat hierdie volk kan erken dat U, YAHUVEH, ELOHIM is, en dat U hulle hart tot U laat terugkeer.
38 Daarop het die vuur van YAHUVEH neergeval en die brandoffer en die hout en die klippe en die stof verteer, ja, die water wat in die sloot was, opgelek.
39 En toe die hele volk dit sien, het hulle op hul aangesig geval en gesê: YAHUVEH, HY is ELOHIM, YAHUVEH, HY is ELOHIM!
*~Matteus Hoofstuk 17~*
1 En ná ses dae het YAHUSHUA vir Petrus en Jakobus en Johannes, sy broer, saamgeneem en hulle op 'n hoë berg in die eensaamheid gebring.
4 Toe begin Petrus vir YAHUSHUA te sê: Meester, dit is goed dat ons hier is; as U wil, laat ons hier drie hutte maak: vir U een en vir Moses een en een vir Elía.
7 En YAHUSHUA het nader gekom en hulle aangeraak en gesê: Staan op en moenie vrees nie.
8 Toe slaan hulle hul oë op en sien niemand meer nie, behalwe YAHUSHUA alleen.
9 En onderwyl hulle van die berg afklim, het YAHUSHUA hulle bevel gegee en gesê: Julle moet vir niemand iets van die gesig sê voordat die SEUN van YAHUVEH uit die dode opgestaan het nie.
11 En YAHUSHUA antwoord en sê vir hulle: Dis waar, Elía kom eers en sal alles herstel;
12 maar EK sê vir julle dat Elía al gekom het, en hulle het hom nie erken nie, maar aan hom alles gedoen wat hulle wou. So sal die SEUN van YAHUVEH ook deur hulle ly.
Torah Gedeelte: Rustende en Verfrissende Op Die Sabbat Dag
MY Geliefdes, hoor MY Woorde en instruksies vir die komende dae van 1999 en verder. EK hoor MY Kinders se uitroep. EK is nie doof nie, ook nie blind nie, MY hand is nie te kort om julle te bevry van die komende beproewinge nie. Wandel net in geloof en nie deur aanskouing nie. Julle natuurlike ore en oë sal julle in die steek laat of julle mislei. Moenie na die doemvoorspellings luister wat sê dat EK MY Babas, Bruid en Uitverkorenes sal verlaat nie. Staan op MY Woord, glo dit en sê in julle harte: "YAHUVEH het dit gesê, EK GLO DIT EN DIT IS DIT!"
In 1999 sal die woorde "Vrees vir Vlieg" 'n nuwe betekenis aanneem. MY Babas en Bruid sal nie vrees nie. Gerugte van oorlog sal nie langer net gerugte wees nie en dit sal meer as een land op 'n slag wees. EK sien en hoor MY Babas, MY Kinders, EK voel julle pyn terwyl julle luister en vreesbevange in alle rigtings hardloop, of julle is oorweldig en verlam, asof in skok en julle geloof dreineer daagliks oor die wêreld se nuusberigte. Baie van MY Kleintjies is paniekerig want hulle sê "ek kan nie YAHUVEH se stem hoor nie." Hulle ween en kerm in angs en bid, "Asseblief YAHUVEH, sê my waarheen om te gaan en wat om te doen."
Julle sal daarom die Sabbat onderhou; want dit moet vir julle heilig wees; elkeen wat dit ontheilig, moet sekerlik GEDOOD word; want elkeen wat daarop werk verrig, dié siel moet uitgeroei word onder sy volksgenote uit. Ses dae lank kan werk verrig word, maar op die sewende dag moet dit wees 'n dag van volkome rus, Heilig aan die Here. Elkeen wat op die Sabbatdag werk doen, moet sekerlik GEDOOD word. En die kinders van Israel moet die Sabbat onderhou deur die Sabbat te vier in AL hulle geslagte as 'n EWIGE verbond. Tussen MY en die kinders van Israel is dit vir EWIG 'n TEKEN; want in ses dae het die Here die hemel en die aarde gemaak, maar op die sewende dag het HY gerus en Hom verkwik. En HY het aan Moses, toe Hy geëindig het om met hom te spreek op die berg Sinai, die twee tafels van die Getuienis gegee, tafels van klei, geskrywe met die vinger van GOD" (Ou Vertaling).
Julle wat onder die geestelike leierskap is wat weier om MY Woord te verkondig sonder om 'n jota of titel weg te laat, pasop. Vlug, uit hierdie kerke uit, julle sal van hierdie dag af in vlak, harde grond saad saai. MY RUACH ha KODESH sal weggeneem word uit hierdie plekke. Wat julle in onkunde doen, sal EK vergewe. EK sal julle Geestelike Leiers vergewe as julle sal berou toon en onderrig en doen wat reg is. Baie kerke sal in hierdie komende jaar van 1999, verlate wees, want oordeel het na die Huis van die Here gekom.
MY Babas en Bruid het almal MY Wette verbreek en niemand kan anders sê nie, of hulle lieg. Dit is voordat julle YAHUSHUA aangeneem het as MESSIAS. Nou het julle MY RUACH ha KODESH wat julle aankla en maan as julle voete links of regs afdwaal. Hierdie jaar 1999, sal die Godvresendes MY teenwoordigheid in hulle spraak, handelinge uitstraal; selfs hul gesigte sal MY RUACH ha KODESH uitstraal. In 1999, van vandag af, sal die ongoddelikes meer ongoddelik word.
Hulle sal word soos die seun van ewige veroordeling en sal 'n glans manifesteer soos die engel van lig wat eens Lucifer genoem was of die aangesigte van die goddeloses sal word soos 'n donker mis. Namate MY SEUN die aarde nader, sal die skeiding tussen die skape en die bokke meer duidelik word. Die aarde sidder in groot angs oor die komende oordeel. Die hel spuug gesmelte lawa. Die Poel van Vuur is MY toorn wat oorloop. Hel is deur MY toorn aangesteek. Die rivier van lewe vloei met groot liefde en genade vanuit MY Troon.
Vir MY Babas, Bruid en Uitverkorenes sal 1999 'n jaar vol verlossing wees vir hulle wie MY eerste stel. MY Kinders sal groot seën ervaar deur MY Sabbat te Heilig en wie die belangrikheid om MY Gebooie te onderhou, ken. MY Kinders weet ook dat as hulle teen MY sondig en bely; en wegdraai van daardie sonde, sal slegs YAHUSHUA se Heilige Bloed wat op Golgota gestort is, hulle weer kan skoon was.
MY Babas, Bruid en Uitverkorenes sal in 1999 MY liefdevolle hand van verlossing sien uitreik vanuit die Hemel en sal aanskou hoe YAHUVEH, YAHUSHUA en die RUACH ha KODESH MY Babas, Bruid en Uitverkorenes verlos, en doen wat andersins onmoontlik was. Luister en leer in 1999 hoe om nie op die natuurlike te vertrou nie, maar eerder te vertrou dat YAHUVEH en YAHUSHUA bonatuurlik vir julle sal voorsien!
EK sal begin in 1999 en EK sal vervolgens meer vrymoedig, harder, meer dikwels spreek, namate MY SEUN YAHUSHUA naderkom. Niemand sal kan sê EK het nie gewaarsku nie. Tekens in die lug en vrees wat niemand gedink het om te vrees nie. Selfs atëiste sal sidder oor wat EK in 1999 en 2000 gaan doen. Maar onthou, nie al die toorn wat julle gaan sien, sal van MY af kom nie. satan is baie kwaad, sy tyd is kort. satan sal sy diensknegte stuur om in 'n groter mate te steel, slag en te vernietig. Wat satan nie kan bereik nie, sal hy in satan se naam mislei en bereik deur MY SEUN, YAHUSHUA (satan sal die naam 'JESUS' gebruik om biljoene te mislei in die Groot Verdrukking) se NAAM te gebruik. satan sal selfs mislei deur MY NAAM YAHUVEH te gebruik.
satan beoog om deur diegene wat wette maak, MY Boodskappers wat gestuur is met hierdie boodskap, stil te maak. Hulle lewens is in gevaar, maar daar was altyd 'n hoë prys om MY Woorde sonder om 'n kompromie aan te gaan, te spreek. 1999 sal 'n jaar wees waar MY Ware Diensknegte sal staan en aan die wêreld sê "EK het besluit om YAHUVEH, YAHUSHUA en die RUACH ha KODESH te volg." Om die woord tydig en ontydig te verkondig, in voorspoed of teëspoed, in waarheid sonder ENIGE VREES EN GEEN KOMPROMIE.
Daar is 'n geestelike leier, met 'n ander geestelike leier wat gaan kom, wie op 'n groot troon sit, hy dra 'n kroon van juwele, hou 'n staf in sy hand, mense buig laag voor hom, aanbid, eerbiedig hom, wette word gemaak deur hierdie ongoddelike mensgemaakte koning wat deur die Romeinse Ryk geskep is. En EK spreek met vrymoedigheid deur MY Diensmaagd en sê, "Julle sal in 1999 sien hoe hierdie sogenaamde onheilige koning MY Gebooie herskryf en 'n ander god voor die mense bring. Hierdie keer sal dit 'n vrou wees wat 'n godin sal wees. Dit word gesê sy is deel van die godheid, maar IS DIT NIE!
MY Geliefde Kinders, wie MY Babas, Bruid en Uitverkorenes is, die heidene noem julle nougesind wanneer julle sê daar is net een weg na GOD die Vader se Troon en slegs in een NAAM, die NAAM van YAHUSHUA wat EK gebede sal beantwoord. Vertel vir hulle , "Ja, EK dink net in een rigting, want die Woord van YAHUVEH kan nie lieg nie en YAHUVEH sê, slegs in die NAAM van YAHUSHUA sal EK julle gebede verhoor en die weg na die Hemel is smal en die weg na die Hel is breed!"
Deur Apostel Profeet Elisheva Eliyahu 01/1/1999
Torah Gedeelte: Staan In Die Gaping
PROFESIE 100 Hebreeuse Vertaler, Kom Na Vore in die Naam van YAHUSHUA HA MASHIACH!
Jy het nou alreeds vir baie jare geweet en jy het selfs probeer om voor MY tydsberekening te gaan toe 'n ander jou geskakel het, maar dit was voor MY tydsberekening en soos hy daar gesit het en gewag het en selfs gesê het hy het die akkommodasies gehad—satan het gesoek om voor MY tydsberekening te gaan. Alles sal ingesluit word want EK praat nou tot die hart van die Hebreër wie hier lees. Hoe lief het jy jou volk? Wil jy nie hê dat hulle ook die Waarheid moet ken nie? Die Heilige engel stoot jou want jy plaas ander dinge voor die werk wat EK vir jou bepaal het om te doen. Julle sien Elisabeth [Elisheva], EK het vir julle gesê julle gaan visvang. EK gee vir julle 'n Les oor visvang en vervolgens sê EK vir julle om na die 3de bekendste nuuswebwerf op die internet (rense.com) te gaan en vir hulle die Waarheid te wys wat EK vanuit hierdie bediening gespreek het, nie vanuit 'n nuusleser se lippe nie.
EK sê nou vir jou! Selfs die nederige 'myspace', Elisabeth [Elisheva], EK het vir jou gesê jy sal 'n miljoen siele bereik. Almal van hulle is lokaas om hulle daarheen te lei, om die Waarheid te kry wat hulle nie van enige georganiseerde kerk kry nie. O! EK het 'n oorblyfsel. EK het 'n paar, dun gesaai, maar daar is baie wat nie MY Waarheid verkondig nie. En EK sê nou vir jou, die Hebreeuse vertaler sal na vore tree want dit is selfs dieper vreemde waters waarin EK jou stuur. Maar pasop want as jy dink die stryd was tot dusver taai, wanneer EK jou in die heidense waters instuur, wanneer EK jou voortstuur in die waters waar die Ortodokse Jode woon, sal selfs die Kaballa teen jou gebruik word. Hulle sal hul vloeke gooi. Maar wat hulle gaan uitvind is dat daardie vloeke in hul eie gesigte sal terugkeer want Israel is vol van die okkulte, okkulte wat jy nie verstaan en nooit van geleer het nie, want EK het jou nooit toegelaat om selfs van hierdie dinge te hoor nie, maar jy sal Wysheid hê wat jy nie nou het nie, waar jy nog nie met die vyand slaags geraak het wat teen jou sal kom as hierdie Profesieë in Hebreeus vertaal is nie. Die werklike seun van satan sal opstaan en andere stuur om jou te probeer verslind. Onthou dit, geen Zionistiese Jood is van MY af nie. Zionisme (Joodse politieke beweging) is nie Heilig nie.
EK sê dit vir jou vooruit sodat jy sal verstaan hoekom die Hebreeuse vertaler nog nie na vore getree het nie. Maar dit is nou die tyd! EK het voorheen met hulle gedeel, want daar is meer as een en alhoewel hulle teruggehou het, stoot MY Heilige engele hulle nou aan! Skryf vir hierdie RingDiensmaagd! Skryf vir hierdie Bediening! EK spreek nou tot die hart van die vertalers en EK kon selfs julle name noem, maar EK wil nie toelaat dat die vyand julle name ken nie. En woorde vir die verstandiges, vir die Hebreeuse vertalers, moenie julle regte name gebruik nie.
Deur Apostel Profeet Elisheva Eliyahu 07/12/2008
Torah Gedeelte: YAH Gee Tweede Kanse
PROFESIE 106 EK, YAHUVEH, Sê, "MAAK SKOON JOU HUIS"!!!
EK skud die ganse wêreld. Oordeel begin by MY huis. (1 Petrus 4:17) Heiligheid sal slegs Heiligheid begeer. Sonde moet uitgeskop word. 'n Berouvolle gees is nie iemand wat net met hulle mond bely nie, dit is iemand wat met hulle kop en hulle hart bely en vasberade is om MY nie te mishaag nie. EK het vir julle (hierdie wêreld) gesê julle staan op die punt van 'n menseslagting (holocaust). Wil julle hê EK moet julle wegsteek? Wil julle hê EK moet julle beskerm? Wil julle hê EK moet julle seën? Want geen vyand kan julle uit YAHUVEH se hand ruk nie, of wil julle hê EK moet JULLE VERPLETTER? Wil julle hê EK moet JULLE VERBRYSEL? Wil julle hê EK moet JULLE BREEK? Wil julle hê EK moet julle met MY eie hand in die vlamme van die hel werp?
Hulle sê dit is hierdie jaar 2009, volgens hoe die mens die tyd merk. Julle sien EK vra nie net vir julle hierdie vrae nie, EK vra hierdie vrae aan almal wat glo dat die Waarheid uit hierdie Bediening voortkom en dat EK voortspreek. Wat wil julle hê moet EK doen? Wil julle hê EK moet weer die Rooi See kloof sodat julle veilig na die oorkant kan deurgaan wanneer die vyande julle agtervolg? (Eksodus 15:4) Wil julle hê dat die vyande moet verdrink sodat hulle julle nie skade kan aandoen nie? Wat wil julle hê moet EK doen?
Maar EK praat nou met hulle in die jaar wat julle gemerk het as 2009, MAAK SKOON JULLE HUIS! Julle huis is die Tempel van die RUACH ha KODESH (1 Korintiërs 6:19). Julle huis is die fisiese sowel as die geestelike. Enigiets wat MY aanstoot gee, gooi dit uit. EK spreek deur hierdie Elijah van Nuuts (In Hebreeus, Eliyahu) en EK spreek die woorde wat Elijah van Ouds (In Hebreeus, Eliyahu) gespreek het, kies julle vandag watter God julle sal dien. Bely en val op julle aangesigte voor MY, maar EK wil nie net woorde hê nie, EK wil aksie agter daardie woorde sien. Geloof sonder werke is dood. (Jakobus 2:20) EK wil nie langer verskonings hoor nie. EK het genoeg van julle verskonings gehad oor hoekom julle sondig. Wat se tipe voorbeeld is julle?
EK praat nou met hulle wat die waarheid liefhet wat van hierdie Bediening afkom. Julle weet dis EK, YAHUVEH wat praat. Julle weet julle MASHIACH YAHUSHUA praat. Julle weet die RUACH ha KODESH, julle IMMAYAH, Moeder Wysheid, praat. Julle vrees nie die lig nie want julle is deel van die lig en julle laat YAHUSHUA julle MASHIACH toe om julle een en enigste begeleidende lig te wees. (1 Petrus 2:9)
Aan hulle wat teen hierdie Bediening praat, aan hulle wie Elisabeth [Elisheva] 'n vals profeet noem, ondersoek hulle vrugte (Elisabeth [Elisheva] en die Bediening se vrugte). Maak hulle verskoning om te sondig? Maak hulle verskoning om nie die Torah se wette soos MY Sabbat, na te kom nie? Ondersoek hulle vrugte, julle antwoorde lê daarin. Pof hulle hulself op met trots en sê, "Niemand gaan vir my vertel wat om te doen nie". Julle sien, EK het vir julle toestemming gegee om vrugte-inspekteurs te wees. Aan hulle vrugte sal julle hulle ken. EK het julle alreeds vooruit gewaarsku, julle grootste vyande kan in jul eie fisiese bloedlyn gevind word.
EK spreek MY oordele uit deur hierdie Profeet. (Hosea 6:5) EK spreek MY liefde en MY leiding uit deur hierdie Profeet. EK spreek MY waarhede uit deur hierdie Bediening wat nie die naam van 'n man of 'n vrou dra nie, maar slegs die Naam van die Heilige Drie-eenheid. EK sal altyd 'n woordvoerder (mondstuk) hê. (Amos 3:7) EK het YAHUSHUA na hierdie aarde toe gestuur om MY woordvoerder te wees. Die Profeet bo alle Profete want YAHUSHUA julle MASHIACH is die ware Gees van Profesie.